**Skipingsmøte, Sunnfjord Venstre**

**Førde Rådhus 1. februar 2018 kl. 19.00.**

**Sakliste:**

1. Godkjenning av innkalling, sakliste og medlemene sine rettar i møtet
2. Konstituering

Val av:

* Møteleiar
* Møtereferent
* Teljekorps
* Redaksjonskomité
* To personar til å skrive under protokollen

1. Skiping av lokallaget Sunnfjord Venstre
2. Vedtekter for lokallaget Sunnfjord Venstre
3. Arbeidsprogram for Sunnfjord Venstre 2018
4. Medlemskontingent 2018
5. Budsjett for Sunnfjord Venstre 2018
6. Fråsegner
7. Val

Leiar (1 år)

Nestleiar (2 år)

Styremedlem (2 år)

Styremedlem (1 år)

Styremedlem (1 år)

1.-3. varamedlem (1 år)

Valkomité med tre medlemer, derav ein leiar

Revisorar

**Bakgrunn for saksutgreiingar og framlegg:**

Saksdokumenta til skipingsmøtet er utarbeidd av arbeidsgruppa som skal førebu samanslåing av lokallaga Jølster Venstre, Naustdal Venstre og Førde Venstre, basert på vedtak i årsmøta i dei tre lokallaga 2017. I arbeidsgruppa har følgjande delteke: Vigdis Tonning, Anne Mette Hjelle, Eivind Husabø, Marco de Groot og Åge Avedal.

***Vedtak i årsmøta i Naustdal, Jølster og Førde Venstre 2017:***

*I perioden 2017 til 2018 må det setjast ned ein arbeidsgruppe som skal sikre det formelle rundt samanslåingsprosessen.  Gruppa må også utarbeide eit forslag til korleis det nye lokallaget skal organiserast (tal styremedlemmer, vedtekter, økonomi, nemnder, utval, organisering av valkamp og liknande). Det er ein fordel at dei noverande lokallagsleiarane er representerte i denne gruppa.  Kvart lokallag bør vere representert med 2 medlemmar i arbeidsgruppa. Ein forventar at arbeidsgruppa tek medlemmane i dei ulike lokallaga med på råd før dei oversender sine forslag til vedtak på årsmøte 2018.  Arbeidsgruppa sine konklusjonar, forslag til organisering, vedtekter med meir må også handsamast i styret for kvart lokallag.  Forslaget til endeleg vedtak som skal fremjast på årsmøte 2018 må vere likelydande for alle fusjonerande lokallag. Arbeidsgruppa må også komme med forslag til namn på det nye lokallaget.  Forslaget baserar seg på det som har blitt utarbeida i arbeidsgruppa og det må godkjennast i styret for kvart lokallag.*

*På årsmøtet i 2018 må kvart lokallag ha utarbeida ei liste over kandidatar som kan stille på val til styret i det nye lokallaget.  Lokallaga må også signalisere om dei har kandidatar som ynskjer å stille til ulike verv i det nye laget (leiar, nestleiar, rekneskapsførar, valkampleiar og liknande).*

*Konstituerande årsmøte i det nye lokallaget må føregå umiddelbart, eller så snart som mulig etter årsmøta til lokallaga som har blitt avvikla. Det vil difor vere ein fordel at ein prøver å samkøyre årsmøtet for 2018 så langt som råd. Dei respektive lokallagsleiarane har ansvar for å melde vedtak om samanslåing / avvikling av lokallag til Sogn og Fjordane Venstre.*

Nedanfor er mandatet gruppa har arbeidd etter:

**Sak 1. Godkjenning av innkalling, sakliste og medlemene sine rettar i møtet**

Innkalling og sakliste er sendt medlemene i Naustdal Venstre, Jølster Venstre og Førde Venstre innan fristen to veker før møtet.

**Framlegg til vedtak:** Innkalling og sakliste blir godkjent. Medlemer i lokallaga Naustdal Venstre, Jølster Venstre og Førde Venstre, jf. vedtekter for lokallag §2, har tale-, forslags- og stemmerett på årsmøtet.

**Sak 2. Konstituering**

Val av:

* Møteleiar
* Møtereferent
* Teljekorps
* Redaksjonskomité
* To personar til å skrive under protokollen

**Sak 3. Skiping av lokallaget Sunnfjord Venstre**

Naustdal Venstre, Jølster Venstre og Førde Venstre gjer i årsmøta 2017 og 2018 likelydande vedtak om samanslåing av lokallaga til eit nytt felles lokallag i det som skal bli Sunnfjord kommune frå 1.1.2020. Skipinga av det nye lokallaget er gjeldande frå skipingsmøte 1.2.2018.

Det nye lokallaget må ta ansvar for dei organisatoriske plikter som gjeld arbeidet i dei noverande kommunane når det gjeld t.d. partistøtte og oppfølging av partigruppene i kommunestyra.

Sidan det ikkje er eit aktivt lokallag i Gaular blir det ikkje gjort vedtak om samanslåing i Gaular Venstre, men innbyggjarar i Gaular kommune får tilbod om å bli med i Sunnfjord Venstre.

**Framlegg til vedtak:** Sunnfjord Venstre blir skipa som lokallag i Venstre frå 1.2.2018. Sunnfjord Venstre har medlemer frå det geografiske området som blir Sunnfjord kommune frå 1.1.2020. Sunnfjord Venstre skal ta ansvar for dei organisatoriske plikter også i dei noverande kommunane i det som skal bli Sunnfjord kommune. Sunnfjord Venstre overtek det økonomiske ansvaret, midlar og eigedelar i Naustdal Venstre, Jølster Venstre og Førde Venstre.

**Sak 4. Vedtekter for lokallaget Sunnfjord Venstre**

Venstre sitt landsstyre har vedtatt normalvedtekter for lokallag i Venstre. Normalvedtektene er vedlegg til sakspapira til skipingsmøtet. Arbeidsgruppa som har førebudd samanslåing av lokallaga meiner det nye lokallaget må nytte Venstre sine normalvedtekter for lokallag med endringar. Endringane er markert i teksten.

**Framlegg til vedtak:** Sunnfjord Venstre nyttar Venstre sine normalvedtekter for lokallag med dei endringane som er føreslegne.

**Sak 5. Arbeidsprogram for Sunnfjord Venstre 2018**

Arbeidsgruppa foreslår følgjande arbeidsprogram for Sunnfjord Venstre 2018:

**Arbeidsprogram Sunnfjord Venstre 2018**

* Konsolidere organisasjonen og ivareta organisatoriske plikter i kommunane som skal bli Sunnfjord kommune frå 1.1.2020.
* Førebu kommunevalet 2019 og sette ned nominasjonsnemnd og valkamputval.
* Delta på aktuelle arenaer i fylket og nasjonalt for å påverke og bygge kunnskap og organisasjon.
* Bistå partigruppene i kommunestyra i Førde, Naustdal og Jølster.
* Ta aktiv del i politikkutforming i partiet og samfunnet elles.
* Vere aktiv i det offentlege ordskiftet.
* Arbeide med medlemsrekruttering med mål om minst ti nye medlemer i lokallaget.
* Styrke kontakten med medlemene i lokallaget gjennom informasjonsarbeid, invitasjon til å medverke og direkte kontakt.
* Arrangere minst to medlemsmøte.
* Arrangere minst to opne møte, «Pils & Politikk».

**Framlegg til vedtak:** Det føreslegne arbeidsprogrammet for Sunnfjord Venstre 2018 blir vedtatt.

**Sak 6. Medlemskontingent 2019**

Årsmøtet kan ikkje vedta kontingent for 2018, forslaget gjeld 2019.

**Framlegg til vedtak:** Medlemskontingenten i Sunnfjord Venstre er 20 kroner i 2019.

**Sak 7. Budsjett for Sunnfjord Venstre 2018**

|  |  |  |
| --- | --- | --- |
| **Inntekter** |  | |
| Kontingent | kr 2 000,00 | |
| Sponsing og støtte (Vipps) | kr 2 000,00 | |
| Tilskot frå kommunar / Fylkesmann | kr 20 000,00 | |
| **Sum inntekter** | **kr 24 000,00** | |
|  |  | |
|  |  | |
| **Utgifter** |  | |
| Møte- og administrative utgifter | kr 2 000,00 | |
| Deltaking og reiser fylkes / nasjonale arenaer | | kr 15 000,00 |
| Utgifter til opne møte og arrangement | kr 2 000,00 | |
| Annonser, profilering, materiell | kr 3 000,00 | |
| Diverse | kr 2 000,00 | |
| **Sum utgifter** | **kr 24 000,00** | |
|  |  | |
| **Resultat:** | **kr 0,00** | |

**Sak 8. Fråsegner**

Forslag til fråsegner blir lagt fram på møtet.

**Sak 9. Val**

Arbeidsgruppa har konferert valkomiteane i lokallaga, og har følgjande innstilling:

**Styre i lokallaget:**

Leiar: Åge Avedal (1 år)

Nestleiar: Vigdis Tonning (2 år)

Styremedlem: Eivind Husabø (2 år)

Styremedlem: Anne Mette Hjelle (1 år)

Styremedlem: Birgit Tansøy (1 år)

1. varamedlem og kasserar: Halfdan Brandtzæg (1 år)

2. varamedlem: Ole Magnus Kapstad (1 år)

3. varamedlem: Kurt Hafstad (1 år)

**Valkomité:**

Leiar: Jan Taule (2 år)

Medlem: Oddvar Svidal (2 år)

Medlem: Hildegunn Risnes Gjelsvik (1 år)

**Revisorar:**

Jan Haarklau (2 år)

Knut Gunnar Fonn (2 år)

Utsendingar til fylkesårsmøtet skal veljast av årsmøta i dei tre lokallaga.

Arbeidsgruppa foreslår at styret får fullmakt til å sette ned nominasjonsnemnd og valkamputval til kommunevalet 2019, samt andre aktuelle utval eller nemnder. Nominasjonsnemnda må ha klar forslag til liste til kommunevalet 2019 til årsmøtet i lokallaget 2019, slik at dette blir eit kombinert årsmøte og nominasjonsmøte.

**Framlegg til vedtak:** Styret får fullmakt til å sette ned nominasjonsnemnd og valkamputval, samt andre aktuelle nemnder eller utval.